বিশ্বের ইতিহাস
চীনের উত্তরের শত্রুভাবাপন্ন হুন জাতির লোকদের আক্রমণ প্রতিরোধের লক্ষ্যে উত্তর সীমান্ত জুড়ে চীনের মহাপ্রাচীর নির্মাণ করা হয়। ২১৪ থেকে ২০৪ খ্রিস্টপূর্বাব্দ পর্যন্ত ১০ বছর ধরে প্রাচীরটি নির্মাণ করা হয়। প্রাচীরটি প্রায় ২২৫০ কিলোমিটার দীর্ঘ এবং ৯ মিটার উচ্চতাবিশিষ্ট ছিল। এটি এতটাই প্রশস্ত ছিল যে ঘোড়ায় টানা রথ এর উপর দিয়ে চলতে পারত। হাজার হাজার কৃষক ও শাস্তিপ্রাপ্ত অপরাধী প্রাচীরটির নির্মাণকাজে অংশ নেয়। তারা কপিকল ও বাঁশের কাঠামো ব্যবহার করে চারপাশের অঞ্চল থেকে মাটি উত্তোলন করে সেটিকে চাপ দিয়ে শক্ত কাদামাটির খণ্ড বানাতো এবং এভাবে প্রাচীরের উচ্চতা বৃদ্ধি করত। সবশেষে শক্ত কাদামাটির উপরে কাঁকরের স্তর বিছিয়ে দেওয়া হত। সৈনিকেরা শ্রমিকদের উপর নজরদারি করত। কাজে কোন গাফিলতি বা মানের অবনতি ঘটলে সাথে সাথে সংশ্লিষ্ট শ্রমিকদেরকে মেরে ফেলা হত। প্রাচীরের উপরে খানিক পর পর পর্যবেক্ষণ কেন্দ্র বসানো থাকত যাতে সৈন্যরা শত্রুদের থেকে সুরক্ষিত থাকে।
বেইজিং-থিয়েনচিন আন্তঃনগরী রেলপথ
বেজিং-থিয়েনচিন আন্তঃনগরী রেলপথ বা "বেজিং-থিয়েনচিন দ্রুতগতির রেলপথ" হল চীন-এর উচ্চগতির রেলপথগুলির একটি। এই রেলপথটি চীন-এর রাজধানী শহর বেইজিং থেকে বন্দর শহর থিয়েনচিন পর্যন্ত চলে গেছে। এই রেলপথে বেইজিং ও থিয়েনচিন-এর মাঝে তিনটি স্টেশন রয়েছে। রেলপথটি শুরু হয়েছে বেইজিং-এর বেইজিং দক্ষিণ রেলওয়ে স্টেশন এবং শেষ হয়েছে থিয়েনচিন শহরের থিয়েনচিন রেলওয়ে স্টেশন-এ। এই পথের মোট দৈর্ঘ্য ১১৬ কিলোমিটার। এই ১১৬ কিলোমিটার রেলপথ অতিক্রম করতে সময় লাগে ৩০০ মিনিটের মত। এই পথে সর্বোচ্চ ৩৫০ কিলোমমিটারর প্রতি ঘন্টায় ট্রেন চলাচল করে। তবে এই রেল পথে ট্রেন এর গড়গতি হল ঘন্টায় ৩৩০ কিলোমিটার। এই রেলপথটি নির্মাণ করা হয়েছে উড়াল পথে।